04/02/2022 | Administración LocalMunicipal
Arzúa
Anuncio de aprobación da ampliación das axudas ao comercio e hostelería local campaña “Arzúa, a túa tenda” previa modificación das bases reguladoras da súa convocatoria

ANUNCIO DE APROBACIÓN DA AMPLIACIÓN DAS AXUDAS AO COMERCIO E HOSTELERÍA LOCAL CAMPAÑA “ARZÚA A TÚA TENDA” PREVIA MODIFICACIÓN DAS BASES REGULADORAS DA SÚA CONVOCATORIA A XUNTA DE GOBERNO LOCAL en sesión Ordinaria celebrada o mércores 26 de xaneiro de 2022 aprobou as bases que rexerán a ampliacion das axudas ao comercio e hostelería local campaña “Arzúa, a túa tenda”, previa modificación das bases reguladoras da súa convocatoria, procede agora dar publicidade ao contido íntegro das ditas bases, advertindo que o prazo para presentar as solicitudes de axuda non se aperturará, ata que se publique o extracto da convocatoria no BOP da provincia, por conducto da BDNS. ANEXO BASES BASES REGULADORAS DAS AXUDAS A CONCEDER AO COMERCIO E HOSTELERÍA LOCAL MEDIANTE A CAMPAÑA: “ARZÚA, A TÚA TENDA” PARA A REACTIVACIÓN E FOMENTO DA ECONOMÍA LOCAL MEDIANTE A EMISIÓN DE BONOS DESCONTO PARA O CONSUMO DO CONCELLO DE ARZÚA A crise mundial orixinada polo COVID-19 deu lugar á súa definición como pandemia pola OMS e conlevou a adopción de medidas para combater a enfermidade, así como paliar os efectos da mesma a nivel social e económico. As medidas adoptadas ao declararse o estado de alarma teñen un impacto inmediato na economía das empresas e na dos traballadores. Por este motivo o Concello de Arzúa, en base a posibilidade que se otorga no artigo 3.3 e) da Lei 5/2014 de 27 de maio, e na interpretación que a Xunta de Galicia fai do mesmo que determinando o seguinte, ante a tramitación doutro expediente de axudas cuxa finalidade era a de fomentar o desenvolvemento económico, tratando de frenar os efectos da crise económica derivada de pandemia e conforme se determina en informe da Subdirectora Xeral de Réximen Xurídico Local, de data 25.09.2020, ante consulta formulada pola Deputación Provincial. “En consecuencia, e aínda que as axudas propostas non se corresponden con competencias propias nin delegadas dos concellos, non existe obstáculo para que unha entidade local aprobe unha subvención de axuda destinada a paliar determinadas situacións económicas, sempre que estean motivadas e ligadas directamente cos feitos xustificativos do estado de alarma e teñan como prioridade limitar en todo o posible os efectos da crise provocada pola pandemia do coronavirus, e todo iso sempre que no expediente o propio Concello acredite que non se pon en risco a sustentabilidade do conxunto da Facenda municipal. (….) hai que ter en conta que o artigo 3.3. e) da Lei 5/2014, do 27 de maio, dispón que non se considera exercicio de novas competencias “(.) a realización de obras, axudas, adquisicións ou subministros de emerxencia a causa de acontecementos catastróficos, situacións que supoñan grave perigo ou necesidades que afecten á seguridade pública”. Logo póñense en marcha estes bonos de compra cos que se pretende incrementar o consumo nos establecementos comerciais e hosteleiros locais para a reactivación da economía, disminuíndo na medida do posible a reducción do consumo derivado da situación de pandemia, toda vez, coa dita campaña e a distribución de bonos entre os veciños do Concello, o prezo final a pagar polas compras/ servizos de hostelería recibidos, verase reducido.1. OBXECTO. O obxecto desta convocatoria ten como finalidade apoiar economicamente e fomentar a actividade do sector do comercio e a hostalaría do pobo de Arzúa, a través do fomento do consumo, promovendo o desenvolvemento local e reducindo os efectos da crise económica, mediante a emisión duns ¨bonos desconto¨de importe 20 € (IVE incluído) e 10 € (IVE incluído), que permitirá aos veciños do Concello de Arzúa, realizar compras directas nos establecementos adheridos á campaña por importe de 50 € (IVE incluído) ou de 20 € (IVE incluído) no sector da hostelería respectivamente, beneficiándose dos ditos descontos, sendo o importe dos descontos asumido polo Concello de Arzúa. Os comerciantes e hosteleiros que se adhiran a esta campaña, como beneficiarios destas axudas, deberán cumprir os requisitos establecidos nas presentes bases. Actuará como entidade colaborada na xestión das subvencións que derivan da campaña: “ Arzúa, a túa tenda” a AECA (Asociación de Empresarios do Concello de Arzúa). Ante a dita entidade presentaranse ás solicitudes de adhesión a dita campaña, xunto coa documentación xustificativa do cumprimento dos requisitos esixidos para participar, e que se establecen nestas bases reguladoras, tamén se encargarán da distribución dos bonos desconto entre os veciños da Arzúa, e da presentación ante o Concello da xustificación das axudas e abono de importes aos comerciantes e hosteleiros que parcipan na campaña.2. FINALIDADE. Coa emisión e concesión destes bonos preténdese lograr os seguintes obxectivos: a) Fomentar o consumo no comercio e hostelería local. b) Apoiar ao tecido empresarial afectado pola pandemia do COVID-19. c) Concienciar á poboación da necesidade de apoiar ás empresas locais.3. RÉXIMEN XURÍDICO. A presente convocatoria rexerase integramente polas presentes bases e polas seguintes outras normas:  Lei 38/2003, do 17 de novembro, xeral de subvencións (en diante Lei xeral de subvencións.  Lei 9/2007, do 13 de xuño, de subvencións de Galicia.  Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións (en diante Regulamento xeral de subvencións).  Ordenanza xeral de subvencións do Concello de Arzúa, publicada no BOP n.º 95, do 28/04/2005 (https://bop.dicoruna.es/bopportal/publicado/2005/04/28/4866-x.htm). Esta ordenanza será de aplicación naquelas cuestións non especificamente reguladas nas presentes bases. Así mesmo, na tramitación do gasto derivado desta convocatoria específica terase en conta o establecido no capítulo I do título VII das Bases de execución do orzamento.4. PERSOAS BENEFICIARIAS. Persoas beneficiarias e requisitos que deben cumprir Poderán ser beneficiarias das axudas recollidas na presente convocatoria as persoas físicas e xurídicas, así como outras entidades económicas sen personalidade xurídica que sexan titulares dun establecemento permanente aberto ao público, adicado á actividade comercial polo miúdo ou de hosteleira, no termo municipal de Arzúa, sexan ou non socios da AECA. a) As persoas físicas traballadoras autónomas que estean de alta no réxime especial de traballadores autónomos (RETA), en calquera outro réxime especial por conta propia da Seguridade Social ou en mutualidade de colexio profesional. b) As sociedades de calquera clase que teñan a condición de microempresa, incluíndo ás sociedades civís, comunidades de bens ou calquera outro tipo de unidade económica ou patrimonio separados sen personalidade xurídica, legalmente constituídas. En caso de comunidades de bens, sociedades civís ou outras entidades económicas sen personalidade xurídica deberá nomearse un representante apoderado, con poder bastante para cumprir os deberes que corresponden á agrupación ou comunidade de bens. Para a definición de microempresas e pequenas empresas terase en conta o establecido no Anexo I do Regulamento (UE) n.º 651/2014 da Comisión, do 17 de xuño de 2014, así como a definición contida no Real Decreto 1515/2007, do 16 de novembro, polo que se aproba o Plan Xeral de Contabilidade de Pequenas e Medianas Empresas e os criterios contables específicos para microempresas. Estes criterios entenderanse cumpridos por empresas que durante dous exercicios consecutivos reúnan, á data de peche de cada un deles, polo menos dúas das seguintes circunstancias: a) Que o total das partidas do activo non supere o millón de €. b) Que o importe neto da súa cifra anual de negocios non supere os dous millóns de €. c) Que o número medio de traballadores empregados durante o exercicio non sexa superior a dez. Requisitos das persoas beneficiarias Son requisitos esixibles ás persoas beneficiarias, que deberán cumprirse na data de solicitude de adhesión á campaña e que deben manterse durante todo o prazo de execución da actividade subvencionada, os previstos con carácter xeral nos artigos 11 e 13 da Lei xeral de subvencións e ordenanza municipal e os especificamente fixados nos apartados anteriores. a) Desenvolver a súa actividade comercial ou hosteleira a través de establecemento permanente aberto ao público, que este se atope radicado no termo municipal de Arzúa. b) Que se atopen ao corrente no cumprimento das obrigas tributarias coa AEAT, coa Seguridade Social, Facenda Autonómica e co Concello de Arzúa.5. CRÉDITO ORZAMENTARIO E CONTÍA DOS BONOS. Emitiranse nun principio 500 bonos, por un valor de 20 € de desconto cada un para utilizar no sector comercial e 500 bonos de 10 € cada un para gastar no sector hosteleiro (IVE incluído). O gasto total a asumir polo Concello imputarase a aplicación orzamentaria 433 472 00 (15.000 €). O número de bonos poderá ser aumentado nun futuro, de esgotarse os emitidos inicialmente, e sempre previa verificación da existencia de crédito adecuado e suficiente pola intervención municipal, o acordo de ampliación das axudas adoptarase en XGL. O importe de cada bono deberá gastarse nun único establecemento comercial ou de hostalaría do termo municipal de Arzúa, sexa ou non socio da AECA.6. COMPATIBILIDADE. As presentes axudas outórganse como concorrencia non competitiva e avaliable individualmente, en referencia ao cumprimento dos requisitos para ser beneficiario. As presentes axudas non serán compatibles con outras axudas públicas destinadas á mesma finalidade, ao tratarse de axudas cuxo obxectivo é reducir o importe do precio a pagar polo consumidor final coa finalidade de reactivar o consumo.7. ENTIDADE COLABORADORA NA XESTIÓN DA SUBVENCIÓN E INSTRUCIÓN DO PROCEDEMENTO. Actuará como entidade colaborada na xestión das subvencións que derivan da campaña: “ Arzúa, a túa tenda” a AECA (Asociación de Empresarios do Concello de Arzúa). Ante a dita entidade presentanse ás solicitudes de adhesión a dita campaña, xunto coa documentación xustificativa do cumprimento dos requisitos esixidos para participar que se establecen nestas bases, tamén se encargarán da distribución dos bonos desconto entre os veciños da Arzúa, e da presentación ante o Concello da xustificación das axudas e abono de importes aos comerciantes e hosteleiros que parcipan na campaña. A documentación de solicitude de adhesión á campaña, presentadas e completas, serán remitidas ao Concello para verificar a non existencia de débedas en executiva co Concello de Arzúa, e para verificar que se cumpren a totalidade de requisitos que esixe a convocatoria das axudas, dita documentación será revisada polo órgano instrutor que será designado mediante decreto de Alcaldía, unha vez se presente a dita documentación. A instrución do procedemento realizará cantas actuacións estimen necesarias para a determinación, coñecemento e comprobación dos datos. Toda vez as axudas están preestablecidas, son de concurrencia non competitiva, non resulta necesario a intervención da comisión técnica avaliadora.8. PRAZO. O prazo para gastar os bonos inicialmente será dende que se comencen a distribuir os mesmos entre a poboación, a partir do día seguinte a publicación do estrato da convocatoria das ditas axudas no BOP da provincia, que permitirá a adhesión dos comerciantes e hostelerios a ditas axudas, e ata 31 de marzo de 2022 inclusive. Ao ser unha campaña de promoción do consumo, será compatible co período de rebaixas, sempre que o importe final da compra/gasto facturado sexa igual ou superior a 50 €/20 € (IVE incluído), segundo o bono-desconto a aplicar, unha vez aplicada a rebaixa polo empresario. O prazo poderá verse ampliado, sempre e cando persista a necesidade que o motiva, e exista crédito para o mantemento das ditas axudas. A ampliación do prazo será acordado pola Xunta de Goberno local, previa verificación da existencia de crédito, no suposto de implicar a posta en circulación de máis bonos.9. SOLICITUDE E PROCESO DE ADHESIÓN Á CAMPAÑA. Os establecementos permanentes localizados no Concello de Arzúa interesados en participar na campaña deberán cumprimentar unha instancia solicitando a súa participación na campaña na que se incorporarán os seguintes datos: – Nome, apelidos e DNI ou razón social e CIF do establecemento comercial ou hostaleiro. – Nome comercial e dirección do establecemento. Xunto a esta instancia aportarán a seguinte documentación: * Fotocopia do NIF/CIF. * Certificado de alta no IAE, no que conste o epígrafe da actividade e a alta do establecemento permanente ligado á dita actividade radicado no termo municipal de Arzúa. * Certificado de estar ao corrente das obrigas tributarias coa AEAT, Facenda Autonómica e coa Seguridade Social. * Número de conta bancaria na que se lles aboará o importe dos bonos utilizados no seu establecemento que estará a nome da empresa ou titular da actividade económica. Deberá achegarse certificado de titularidade da conta bancaria. * Declaración responsable na que se indique que cumpre todos os requisitos que na normativa reguladora das axudas públicas e que está dacordo coas bases e que autoriza ao Concello de Arzúa a verificar o cumprimento dos requisitos necesarios para ser beneficiario das axudas. No caso de que as persoas interesadas se opoñan a esta consulta, deberán indicalo no recadro habilitado no modelo de solicitude que se elabore pola entidade colaboradora e achegar os documentos correspondentes. En caso de que algunha circunstancia imposibilitase a obtención dos citados datos, poderase solicitar ás persoas interesadas que presenten os documentos correspondentes. A instancia de participación na campaña presentarase na sede de AECA: Parque Empresarial Arzua, Parc.1. Dende a AECA, remitirán a documentación das solicitudes de adhesión presentadas ao Concello de Arzúa, aos efectos de efectuar as verificacións da existencia de débedas co Concello e verificación do resto de requisitos necesarios para ser beneficiarios, non sendo posible abonar importe algún a ditos empresarios/as, ata a verificación do cumprimento dos requisitos para ser beneficiarios das axudas. O período de solicitude de adhesión á campaña estará aberto durante 15 días hábiles a contar a partires do seguinte ao da publicación do estracto da nova convocatoria das axudas no BOP da provincia. Non será posible canxear bonos en establecementos que non se adheriran a esta nova campaña.10. OBRIGAS DOS ESTABLECEMENTOS ADHERIDOS. As empresas adheridas comprométense a: * Aportar, en tempo e prazo, a documentación que lle sexa requerida. * Recibir e colocar nun sitio visible as bases desta convocatoria e os carteis informativos que se crean convintes por parte do Concello, e nos que se dará publicidade a colaboración económica do Concello. * Facer un uso responsable dos bonos evitando o uso fraudulento dos mesmos. A AECA, acreditará o cumprimento do dito requisito mediante reportaxe fotográfica, na que quede constancia do cumprimento do dito requisito de publicidade, en cada un dos establecementos adheridos.11. CARACTERÍSTICAS E CONDICIÓNS DOS BONOS.  Total bonos desconto de valor 20 € (IVE ncluído); 500 (10.000 €), destinaranse a compras en establecementos comerciais, excepto hostelería.  Total bonos desconto de valor 10 € (IVE incluído); 500 (5.000 €). Destinados a gasto a realizar en establecementos de hostelería.  A compra mínima a realizar nos establecementos comerciais será de 50 €, IVE incluído (sendo o importe mínimo a sufragar polos veciños de 30 €); para aplicar o desconto de 20 €.  A compra mínima a realizar nos establecementos hosteleiros será de 20 €, IVE incluído (sendo o importe mínimo a sufragar polos veciños 10 €); para aplicar o desconto de 10 €.  Aforro: 20 € ou 10 €, segundo o bono-desconto a utilizar.  No caso de que se produza unha devolución do produto, o establecemento deberá emitir un vale polo importe íntegro da compra, non sendo posíbel a devolución de diñeiro en efectivo.  O número máximo de bonos desconto por DNI ou NIE orixinal para persoas empadroadas no noso termo municipal, será de un de cada tipo, é un número máximo de dous de cada tipo por unidade familiar convivente. Para a verificación do cumprimento da dita circunstancia, previamente á recollida do bono desconto, deberá facerse unha reserva, confirmándolle aos usuarios dos bonos, posteriormente, que poden recoller os bonos descontos. A AECA verificará a información subministrada co Concello, as persoas interesadas na adquisición dos bonos aceptan o acceso a comprobación da dita información, o que se lles advertirá polo persoal responsable da distribución dos bonos desconto. As persoas usuarias dos Bonos serán as persoas físicas, maiores de idade, parte activa fundamental e imprescindible para levar a cabo esta campaña de dinamización e reactivación económica destes sectores productivos de proximidade.  O comprador deberá presentarse co seu DNI/NIE orixinal e o comerciante/hosteleiro estará obrigado a comprobar a identidade do cliente e verificar o número de bono desconto coa AECA para evitar fraudes.  Non poderán adquirirse bonos desconto por medio de DNI/NIE de menores de idade.  Data límite de uso dos bonos; 31 de marzo de 2022.  A adquisición do bono-desconto realizarase na sede de AECA.  O Concello resérvase o dereito de solicitar calquera outro documento que considere necesario.12. XUSTIFICACIÓN DA AXUDA: PROCEDEMENTO DE TROCO DOS BONOS POR PARTE DOS ESTABLECEMENTOS ADHERIDOS. Os locais participantes deberán achegar á sede de AECA os bonos que recibisen, a/as factura/facturas das compras correspondentes coa aplicación do desconto ao importe facturado (IVE incluído), o importe non abonado polo cliente será sufragado polo Concello de Arzúa. A AECA procederá ao aboamento das cantidades correspondentes a cada establecemento, mediante transferencia bancaria, tras revisar que a documentación é completa e adecuada, requerindo ao Concello de Arzúa, tras presentar a dita documentación xustificativa que efectúe o abono de 20 €/10 € por cada un dos bonos descontos canxeados. O Concello de Arzúa ingresará os importes correspondentes na conta facilitada pola AECA, previa aprobación da concesión da axuda ás empresas que presentan os bonos descontos canxeados e en consecuencia tamén da xustificación presentada pola entidade colaboradora e previa revisión polo órgano instrutor e fiscalización previa da Intervención municipal. Poderá anticiparse á entidade colaboradora parte do crédito destinado, consignándose en concepto de garantía o 50% do importe anticipado non xustificado, o importe da garantía reterase do importe do anticipo a realizar, ata que coa aprobación da xustificación se cancele na súa totalidade.13. CONTROL E REVOGACIÓN DAS AXUDAS. Estarase ao disposto no Título III da ordenanza Xeral de Subvencións do Concello de Arzúa, e en concreto procederá o reintegro das axudas concedidas a empresarios que se demostre que fixeron un uso fraudulento dos bonos desconto.14. INFORMACIÓN RELATIVA AO TRATAMENTO DE PROTECCIÓN DE DATOS DE CARÁCTER PERSOAL. O presente artigo ten como obxectivo dar cumprimento ao establecido na normativa de protección de datos en canto á información que debe facilitarse ás persoas interesadas. En virtude diso infórmase: a) Ten a condición de responsable do tratamento o Concello de Arzúa. b) A finalidade para o tratamento de datos persoais en relación coa concesión de AXUDAS AO COMERCIO E HOSTALERÍA LOCAL CAMPAÑA “ARZÚA A TÚA TENDA”, tendo como bases de lexitimación xeral as seguintes: b. i. Estarán lexitimados polo interese público os tratamentos de datos realizados para a xestión do procedemento de selección como a xestión de solicitudes e os actos de instrución. b. ii. Terán como base de lexitimación o cumprimento dunha obrigación legal os seguintes tratamentos en relación coas normas que se citan a continuación: ii. a. As publicacións realizadas con efectos de notificación de acordo coas normas do procedemento administrativo común. ii. b. As publicacións realizadas na páxina web do Concello e o taboleiro de anuncios esixibles pola Lei 19/2013, do 9 de decembro, de transparencia, acceso á información pública e bo goberno. ii. c. Os datos poderán ser comunicados a outras administracións públicas en caso de solicitude. Así mesmo, poderase publicar a relación de beneficiarios no taboleiro de anuncios da Casa do Concello e na páxina web nos termos que marca a disposición adicional sétima dá Lei Orgánica 3/2018, do 5 de decembro, de protección de datos persoais e garantía dos dereitos dixitais. d) O responsable do tratamento poderá obter aqueles documentos necesarios que se achen en poder doutras administracións públicas, salvo que vostede opóñase no apartado “dereito a non achegar documentos”. e) Así mesmo, aquela información persoal declarada pola persoa interesada e que obre en poder das Administracións Públicas, o responsable poderá efectuar no exercicio das súas competencias as verificacións necesarias para comprobar a exactitude dos datos. f) Os datos conservaranse durante o tempo necesario para cumprir coa finalidade para a que se solicitaron e para determinar as posibles responsabilidades que se puidesen derivar da devandita finalidade e do tratamento dos datos e de conformidade con normativa de arquivos e documentación. A persoa interesada pode exercer os seus dereitos de acceso, rectificación, supresión, a limitación do seu tratamento, oposición, portabilidade e non ser sometido a unha decisión baseada exclusivamente no tratamento dos datos persoais a mediante escrito dirixido a Concello de Arzúa con sede na rúa Santiago 2, Arzúa. A persoa interesada ten dereito a contactar ou reclamar diante do delegado de Protección de Datos cuxos datos de contacto son: Blasinda Marta Regina Isardo Cendoya (ramon@nossolucions. es) Así mesmo, no caso de que entenda vulnerado o seu dereito á protección de datos, a persoa interesada ten dereito a reclamar diante da Axencia Española de Protección de Datos a través dá sede electrónica accesible na páxina web https://www.aepd.es/DISPOSICIÓN ADICIONAL Os empresarios/as que se teñan adherido á Campaña “Arzúa, a túa tenda” iniciada no ano 2020, poderán limitar a documentación a presentar para a adhesión, e que se establece no artigo 9 das bases reguladoras da convocatoria, sempre que xa fose na convocatoria anterior, aínda que deberán actualizar a información que corresponda DISPOSICIÓN FINAL Para o non previsto nesta convocatoria será de aplicación a Lei Xeral de Subvencións, Ordenanza Xeral de Subvencións do Concello de Arzúa e Bases de execución do orzamento. En Arzúa, a 31 de xaneiro de 2022. O alcalde Asdo.: José Luis García López